ਛੋਟੇ ਪੱਧਰ 'ਤੇ ਪਰ ਅਹਿਮ ਤਰੀਕੇ ਨਾਲ ਉਨ੍ਹਾਂ ਨੇ ਬਰਾਤ ਵਿੱਚ ਸਿਰਫ਼ ਉੱਚ ਜਾਤੀ ਦੇ ਲਾੜਿਆਂ ਵਲੋਂ ਘੋੜੇ 'ਤੇ ਸਵਾਰ ਹੋਣ ਦੀ ਪੁਰਾਣੀ ਪਰੰਪਰਾ ਦਾ ਖੰਡਨ ਕੀਤਾ। 

ਇਸ ਕਾਰਨ ਖ਼ੇਤਰ ਵਿੱਚ ਜਾਤੀਗਤ ਤਣਾਅ ਪੈਦਾ ਹੋ ਗਿਆ ਅਤੇ ਬਰਾਤ ਲਈ ਪੁਲਿਸ ਸੁਰੱਖਿਆ ਦੀ ਮੰਗ ਕੀਤੀ ਗਈ ਸੀ।

ਸਮੂਹਿਕ ਵਿਆਹ ਦੇ ਪ੍ਰਬੰਧਕਾਂ ਵਿੱਚੋਂ ਇੱਕ ਯੋਗੇਸ਼ ਭਾਸ਼ਾ ਨੇ ਬੀਬੀਸੀ ਨੂੰ ਦੱਸਿਆ ਕਿ ਦਲਿਤ ਭਾਈਚਾਰਾ ਇੱਕ ਸਪੱਸ਼ਟ ਸੁਨੇਹਾ ਦੇਣਾ ਚਾਹੁੰਦਾ ਹੈ ਕਿ ਉਹ ਹੁਣ ਵਿਤਕਰੇ ਨੂੰ ਬਰਦਾਸ਼ਤ ਨਹੀਂ ਕਰਨਗੇ। ਉਨ੍ਹਾਂ ਕਿਹਾ ਕਿ ਧੋਰਾਜੀ ਵਿੱਚ ਘੱਟੋ-ਘੱਟ 80% ਦਲਿਤਾਂ ਨੇ ਮਿਆਰੀ ਸਿੱਖਿਆ ਹਾਸਿਲ ਕੀਤੀ ਹੈ। 

ਯੋਗੇਸ਼ ਨੇ ਅੱਗੇ ਕਿਹਾ, "ਵੱਡੀ ਗਿਣਤੀ ਵਿੱਚ ਵਿਦਿਆਰਥੀਆਂ ਨੇ ਇੰਜੀਨੀਅਰਿੰਗ, ਮੈਡੀਕਲ ਅਤੇ ਕਾਨੂੰਨੀ ਖੇਤਰਾਂ ਵਿੱਚ ਪੜ੍ਹਾਈ ਕੀਤੀ ਹੈ। ਤਾਂ ਫਿਰ ਕੀ ਉਹ ਆਪਣੀ ਰੁਟੀਨ ਜ਼ਿੰਦਗੀ ਵਿੱਚ ਵਿਤਕਰਾ ਬਰਦਾਸ਼ਤ ਕਰ ਸਕਦੇ ਹਨ? ਵਿਤਕਰੇ ਨੂੰ ਖ਼ਤਮ ਕਰਨ ਦਾ ਸੁਨੇਹਾ ਦੇਣ ਲਈ ਅਸੀਂ ਇਸ ਸਮੂਹਿਕ ਵਿਆਹ ਦੀ ਬਰਾਤ ਕੱਢੀ।"  

ਇਹ ਕੋਈ ਇਕੱਲੀ ਘਟਨਾ ਨਹੀਂ ਹੈ।

ਅੰਬੇਡਕਰ ਤੋਂ ਪ੍ਰਭਾਵਿਤ ਦਲਿਤ

ਦੇਸ ਭਰ ਵਿੱਚ ਹੁਣ ਕਈ ਉਦਾਹਰਣ ਮਿਲ ਜਾਣਗੇ ਜਿੱਥੇ ਦਲਿਤ ਭਾਈਚਾਰੇ ਦੇ ਲੋਕ ਜਿੱਥੇ ਸੰਭਵ ਹੋ ਸਕੇ ਆਪਣੀ ਸਮਾਜਿਕ ਥਾਂ ਬਣਾ ਰਹੇ ਹਨ - ਭਾਵੇਂ ਇਹ ਘੋੜੇ ਦੀ ਸਵਾਰੀ ਕਰਨਾ ਜਾਂ ਮੁੱਛਾਂ ਰੱਖਣ ਜਿੰਨਾ ਸਧਾਰਨ ਕੰਮ ਹੋਵੇ।

ਦਲਿਤਾਂ ਦੀਆਂ ਵੱਧਦੀਆਂ ਉਮੀਦਾਂ ਕਾਰਨ ਦਲਿਤਾਂ ਅਤੇ ਗੈਰ-ਦਲਿਤਾਂ ਦਰਮਿਆਨ ਟਕਰਾਅ ਵੀ ਵੱਧਦਾ ਵੇਖਿਆ ਜਾ ਸਕਦਾ ਹੈ।

ਇਹ ਵੀ ਪੜ੍ਹੋ:

ਦਿਲਚਸਪ ਗੱਲ ਇਹ ਹੈ ਕਿ ਇਨ੍ਹਾਂ ਚੁਣੌਤੀਆਂ ਵਿੱਚੋਂ ਬਹੁਤ ਸਾਰੇ ਉਹ ਲੋਕ ਹਨ ਜੋ ਪੜ੍ਹੇ-ਲਿਖੇ ਹਨ ਅਤੇ ਡਾ. ਬੀ ਆਰ ਅੰਬੇਡਕਰ ਦੇ ਵਿਚਾਰਾਂ ਤੋਂ ਪ੍ਰਭਾਵਿਤ ਹਨ ਜਿਸ ਵਿੱਚ ਉਨ੍ਹਾਂ ਸਿੱਖਿਅਤ ਹੋਣ, ਏਕਤਾ ਸਥਾਪਤ ਕਰਨ ਅਤੇ ਚੰਗੇਰੇ ਜੀਵਨ ਲਈ ਲੜਨ ਦਾ ਸੁਨੇਹਾ ਦਿੱਤਾ ਸੀ।

ਦਲਿਤ ਕਾਰਕੁਨ ਅਤੇ ਲੇਖਕ ਮਾਰਟਿਨ ਮੈਕਵਾਨ ਦਾ ਕਹਿਣਾ ਹੈ ਕਿ ਦਲਿਤਾਂ ਵਲੋਂ ਵਿਰੋਧ, ਦੱਬੇ ਹੋਏ ਵਰਗਾਂ ਤੋਂ ਚੁਣੌਤੀਆਂ ਦੀ ਸ਼ੁਰੂਆਤ ਹੈ। 

"ਅਜਿਹੀਆਂ ਘਟਨਾਵਾਂ ਵਧਦੀਆਂ ਰਹਿਣਗੀਆਂ ਕਿਉਂਕਿ ਪੜ੍ਹੇ-ਲਿਖੇ ਦਲਿਤ ਹੁਣ ਰੋਜ਼ੀ ਰੋਟੀ ਲਈ ਪਿੰਡਾਂ ਜਾਂ ਕਸਬਿਆਂ ਦੇ ਅਮੀਰ ਲੋਕਾਂ ਉੱਤੇ ਨਿਰਭਰ ਨਹੀਂ ਹਨ। ਉਨ੍ਹਾਂ ਦੀ ਨਿਰਭਰਤਾ ਸ਼ਹਿਰੀ ਖੇਤਰਾਂ ਵਿਚ ਲੇਬਰ ਮਾਰਕੀਟਾਂ ਉੱਤੇ ਹੈ।" 

ਮਿਸਾਲ ਦੇ ਤੌਰ 'ਤੇ ਲਹੋੜ ਪਿੰਡ ਦੇ ਮੇਹੁਲ ਪਰਮਾਰ ਨੇ ਪਿਛਲੇ ਮਹੀਨੇ ਆਪਣੀ ਬਰਾਤ ਦੌਰਾਨ ਘੋੜੇ 'ਤੇ ਬੈਠ ਕੇ ਪੁਰਾਣੀ ਪਰੰਪਰਾ ਨੂੰ ਤੋੜਨ ਦੀ ਕੋਸ਼ਿਸ਼ ਕੀਤੀ ਸੀ। 

ਮੇਹੁਲ ਪਿੰਡ ਵਿੱਚ ਰਹਿੰਦਾ ਹੈ ਪਰ ਨੇੜਲੇ ਅਹਿਮਦਾਬਾਦ ਸ਼ਹਿਰ ਵਿੱਚ ਕੰਮ ਕਰਦਾ ਹੈ। 

ਬੀਬੀਸੀ ਗੁਜਰਾਤੀ ਨਾਲ ਗੱਲਬਾਤ ਕਰਦਿਆਂ ਉਨ੍ਹਾਂ ਕਿਹਾ, "ਜੇ ਅਸੀਂ ਕਮਾ ਰਹੇ ਹਾਂ ਅਤੇ ਆਪਣੇ ਵਿਆਹਾਂ ਵਿੱਚ ਘੋੜਾ ਲਿਆਉਣ ਦੀ ਸਮਰਥਾ ਰੱਖਦੇ ਹਾਂ, ਤਾਂ ਅਸੀਂ ਇਸ 'ਤੇ ਕਿਉਂ ਨਹੀਂ ਬੈਠ ਸਕਦੇ।" 

ਮੇਹੁਲ ਇਸ ਪਿੰਡ ਵਿੱਚ ਦਲਿਤਾਂ ਵਿੱਚੋਂ ਪਹਿਲਾ ਵਿਅਕਤੀ ਹੈ ਜੋ ਆਪਣੇ ਵਿਆਹ ਵਿੱਚ ਘੋੜੇ 'ਤੇ ਬੈਠਿਆ। 

ਇਸੇ ਤਰ੍ਹਾਂ ਉਤਰਾਖੰਡ ਦੇ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਸਮਾਜ 'ਚ ਬਰਾਬਰੀ ਲਈ ਦਲਿਤ ਅਚਾਨਕ ਚੁਣੌਤੀਆਂ ਕਿਉਂ ਦੇ ਰਹੇ ਹਨ